
Bucureşti, 04.03.2009
 Plx 101/2009   


                                                     Nr.23/69/2009
BIROUL PERMANENT

AL

CAMEREI DEPUTAŢILOR


Vă înaintăm, alăturat, RAPORTUL asupra proiectului de Lege privind   aprobarea Ordonanţei de urgenţă a Guvernului nr. 175/2008 privind înlocuirea referirilor la “Grupul nr.1“ din Centrala Termoelectrică Mintia-Deva, cu referirile la “Grupul nr.4” din Centrala Termoelectrică Mintia-Deva, în vederea executării lucrărilor de reabilitare aprobate prin Ordonanţa de urgenţă a Guvernului nr. 214/2000 privind unele măsuri pentru execuţia lucrărilor de reabilitare a Grupului nr. 1 din Centrala Termoelectrică Mintia-Deva

Prin obiectul de reglementare şi conţinut, proiectul de Lege face parte din categoria legilor ordinare.

Potrivit prevederilor articolului 75 alineatele (1) şi (3) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, Camera decizională pentru acest Proiect de Lege este Camera Deputaţilor .
PREŞEDINTE,

Iulian Iancu

PLx 101/2009                                                                                                                                                       Nr.23/69/2009

RAPORT  
asupra proiectului de Lege privind proiectul de Lege pentru aprobarea Ordonanţei de urgenţă a Guvernului nr. 175/2008 privind înlocuirea referirilor la “Grupul nr.1“ din Centrala Termoelectrică Mintia-Deva, cu referirile la “Grupul nr.4” din Centrala Termoelectrică Mintia-Deva, în vederea executării lucrărilor de reabilitare aprobate prin Ordonanţa de urgenţă a Guvernului nr. 214/2000 privind unele măsuri pentru execuţia lucrărilor de reabilitare a Grupului nr. 1 din Centrala Termoelectrică Mintia-Deva.
Comisia pentru Industrii şi Servicii a Camerei Deputaţilor a fost sesizată,  spre dezbatere în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 175/2008 privind înlocuirea referirilor la “Grupul nr.1“ din Centrala Termoelectrică Mintia-Deva, cu referirile la “Grupul nr.4” din Centrala Termoelectrică Mintia-Deva, în vederea executării lucrărilor de reabilitare aprobate prin Ordonanţa de urgenţă a Guvernului nr. 214/2000 privind unele măsuri pentru execuţia lucrărilor de reabilitare a Grupului nr. 1 din Centrala Termoelectrică Mintia-Deva, transmis cu adresa nr. PLx101/16.02.2009 şi înregistrat cu nr. 23/69 din 16.02.2009.


Senatul a adoptat acest proiect de Lege în şedinţa din 11 februarie 2008.

Consiliul Legislativ a avizat favorabil proiectul de ordonanţă de urgenţă, aviz transmis cu adresa nr. 1456/19.11.2008.

Comisia juridică, de disciplină şi imunităţi  a transmis avizul favorabil asupra acestui proiect de Lege, cu adresa nr. PLx 101 din 25 februarie 2009.


În vederea retehnologizării grupului nr. 1 de 210 MW de la Centrala Termoelectrică Mintia-Deva au fost achiziţionate echipamentele necesare, prin stingerea unei datorii în valoare de 21.708,166 milioane dolari SUA cu Federaţia Rusă. Aplicarea prevederilor din legislaţia naţională în vigoare, referitoare la executarea lucrărilor de reabilitare a Grupului nr.1 precum şi necesitatea conformării la  cerinţele de mediu, conduc la scoaterea din funcţiune a Grupului nr. 1 la sfârşitul anului 2015. În scopul folosirii eficiente a resurselor financiare alocate şi garantate de către statul român, precum şi a funcţionării în condiţii de siguranţă a Sistemului Energetic Naţional,  se impune adoptarea – în regim  de urgenţă - a unor măsuri de înlocuire a grupului 1 de 210 MW cu Grupul nr. 4 de 210 MW din Centrala Termoelectrică Mintia-Deva.


Proiectul de lege are ca obiect de reglementare aprobarea înlocuirii referirii la Grupul nr. 1 din cadrul Centralei Termoelectrice Mintia-Deva, cu referirea la Grupul nr.4, în vederea executării lucrărilor de reabilitare aprobate prin Ordonanţa de urgenţă a Guvernului nr. 214/2000 privind unele măsuri pentru execuţia lucrărilor de reabilitare a Grupului nr. 1 din Centrala Termoelectrică Mintia-Deva, aprobată cu modificări prin Legea nr. 449/2001, cu modificările şi completările ulterioare. 
Comisia pentru industrii şi servicii a examinat proiectul de lege în şedinţa comisiei din data de 3 martie 2009. La lucrări au fost prezenţi 27 deputaţi din totalul de 28 deputaţi membri ai comisiei. 
În urma dezbaterilor membrii comisiei au hotărât cu majoritate de voturi să propună plenului Camerei Deputaţilor adoptarea  proiectului de lege cu amendamente admise, în sensul aprobării Ordonanţei de urgenţă a Guvernului nr. 175/2008 privind înlocuirea referirilor la “Grupul nr.1“ din Centrala Termoelectrică Mintia-Deva, cu referirile la “Grupul nr.4” din Centrala Termoelectrică Mintia-Deva, în vederea executării lucrărilor de reabilitare aprobate prin Ordonanţa de urgenţă a Guvernului nr. 214/2000 privind unele măsuri pentru execuţia lucrărilor de reabilitare a Grupului nr. 1 din Centrala Termoelectrică Mintia-Deva.
Prin obiectul de reglementare şi conţinutul său, proiectul de lege face parte din categoria legilor ordinare.

Potrivit articolului 75 alineatele (1) şi (3) din Constituţia României, republicată, Camera Deputaţilor este Cameră Decizională în cazul acestui proiect de lege.

A M E N D A M E N T E     A D M I S E

la proiectul de Lege pentru aprobarea Ordonanţei de urgenţă a Guvernului nr. 175/2008 privind înlocuirea referirilor la “Grupul nr.1“ din Centrala Termoelectrică Mintia-Deva, cu referirile la “Grupul nr.4” din Centrala Termoelectrică Mintia-Deva, în vederea executării lucrărilor de reabilitare aprobate prin Ordonanţa de urgenţă a Guvernului nr. 214/2000 privind unele măsuri pentru execuţia lucrărilor de reabilitare a Grupului nr. 1 din Centrala Termoelectrică Mintia-Deva

	Nr.

crt.


	Text iniţiator

Guvern
	Text adoptat de

 Senat
	Amendamente 
propuse
	Motivaţia

	0
	1
	2
	
	

	1.
	ORDONANŢĂ DE URGENŢĂ
privind înlocuirea referirilor la “Grupul nr.1“ din Centrala Termoelectrică Mintia-Deva, cu referirile la “Grupul nr.4” din Centrala Termoelectrică Mintia-Deva, în vederea executării lucrărilor de reabilitare aprobate prin Ordonanţa de urgenţă a Guvernului nr. 214/2000 privind unele măsuri pentru execuţia lucrărilor de reabilitare a Grupului nr. 1 din Centrala Termoelectrică Mintia-Deva.
	LEGE

pentru aprobarea Ordonanţei de urgenţă a Guvernului nr. 175/2008 privind înlocuirea referirilor la “Grupul nr.1“ din Centrala Termoelectrică Mintia-Deva, cu referirile la “Grupul nr.4” din Centrala Termoelectrică Mintia-Deva, în vederea executării lucrărilor de reabilitare aprobate prin Ordonanţa de urgenţă a Guvernului nr. 214/2000 privind unele măsuri pentru execuţia lucrărilor de reabilitare a Grupului nr. 1 din Centrala Termoelectrică Mintia-Deva


	Nemodificat
	

	2.
	_________________
	ARTICOL UNIC. – Se aprobă Ordonanţa de urgenţă a Guvernului nr.175 din 19 noiembrie 2008 privind înlocuirea referirilor la “Grupul nr.1“ din Centrala Termoelectrică Mintia-Deva, cu referirile la “Grupul nr.4” din Centrala Termoelectrică Mintia-Deva, în vederea executării lucrărilor de reabilitare aprobate prin Ordonanţa de urgenţă a Guvernului nr. 214/2000 privind unele măsuri pentru execuţia lucrărilor de reabilitare a Grupului nr. 1 din Centrala Termoelectrică Mintia-Deva, publicată în Monitorul Oficial al României, Partea I, nr. 801 din 28 noiembrie 2008.

	ARTICOL UNIC. – Se aprobă Ordonanţa de urgenţă a Guvernului nr.175 din 19 noiembrie 2008 privind înlocuirea sintagmei la “Grupul nr.1“ din Centrala Termoelectrică Mintia-Deva, cu sintagma la “Grupul nr.4” din Centrala Termoelectrică Mintia-Deva, în vederea executării lucrărilor de reabilitare aprobate prin Ordonanţa de urgenţă a Guvernului nr. 214/2000 privind unele măsuri pentru execuţia lucrărilor de reabilitare a Grupului nr. 1 din Centrala Termoelectrică Mintia-Deva, publicată în Monitorul Oficial al României, Partea I, nr. 801 din 28 noiembrie 2008.

Deputat Iulian Iancu - PSD
	Pentru corectitudinea exprimării

	3.
	Art.I. – În tot cuprinsul Ordonanţei de urgenţă a Guvernului nr. 214/2000 privind unele măsuri pentru execuţia lucrărilor de reabilitare a Grupului nr. 1 din Centrala Termoelectrică Mintia-Deva, publicată în Monitorul Oficial al României, Partea I, nr. 610 din 28 noiembrie 2000, aprobată cu modificări prin Legea nr. 449/2001, cu modificările şi completările ulterioare, sintagma “Grupului nr.1“ se înlocuieşte cu sintagma “Grupului nr.4“.
	Nemodificat
	Nemodificat
	

	4.
	Art.II – În tot cuprinsul Hotărârii Guvernului nr. 1434/2003 pentru aprobarea indicatorilor tehnico-economici ai obiectivului de investiţii 

“CTE Deva – Reabilitare Grup nr. 1”, judeţul Hunedoara, publicată în Monitorul Oficial al României, Partea I, nr. 897 din 15 decembrie 2003, sintagmele “Grup nr.1“ şi “Grupului nr.1“ se înlocuiesc cu sintagmele “Grup nr.4“ şi “Grupului nr.4“.
	Nemodificat
	Nemodificat
	

	
	Art.II – În tot cuprinsul Hotărârii Guvernului nr. 1434/2003 pentru aprobarea indicatorilor tehnico-economici ai obiectivului de investiţii 

“CTE Deva – Reabilitare Grup nr. 1”, judeţul Hunedoara, publicată în Monitorul Oficial al României, Partea I, nr. 897 din 15 decembrie 2003, sintagmele “Grup nr.1“ şi “Grupului nr.1“ se înlocuiesc cu sintagmele “Grup nr.4“ şi “Grupului nr.4“.
	Nemodificat
	Nemodificat
	

	
	Art.III. – (1) În tot cuprinsul Hotărârii Guvernului nr. 1855/2006 privind garantarea de către Ministerul Finanţelor Publice, în proporţie de 80%, a unui împrumut intern contractat de Societatea Comercială “Electrocentrale Deva“ – S.A. în vederea asigurării parţiale a resurselor financiare necesare pentru realizarea proiectului de reabilitare a Grupului nr. 1 de 210 MW din Centrala Termoelectrică Mintia-Deva, publicată în Monitorul Oficial al României, Partea I, nr. 6 din 4 ianuarie 2007, sintagma “Grupului nr.1“ se înlocuieşte cu sintagma Grupului nr.4“.

(2) Creditul, în valoare de 67,9 milioane euro, va fi contractat cu respectarea prevederilor Ordonanţei de urgenţă a Guvernului nr. 64/2007 privind datoria publică, aprobată cu modificări şi completări prin Legea nr. 109/2008, cu modificările şi completările ulterioare.
	Nemodificat
	Nemodificat
	

	
	Art.IV. – În tot cuprinsul Convenţiei încheiate între Ministerul Finanţelor Publice, şi Societatea Comercială “Electrocentrale Deva“ – S.A., potrivit prevederilor art.2 din Ordonanţa de urgenţă a Guvernului nr. 214/2000 privind unele măsuri pentru execuţia lucrărilor de reabilitare a Grupului nr. 1 din Centrala Termoelectrică Mintia-Deva, publicată în Monitorul Oficial al României, Partea I, nr. 610 din 28 noiembrie 2000, aprobată cu modificări prin Legea nr. 449/2001, cu modificările şi completările ulterioare, sintagma “Grupul nr.1“ se înlocuieşte cu sintagma “Grupul nr.4“.
	Nemodificat
	Nemodificat
	


                                               PREŞEDINTE,                                                                                SECRETAR,
                                                 Iulian IANCU                                                                                Mircea MARIN

Consilier parlamentar,

                  Viorica Petraşcu

